༄༅། ཁྱུང་ཁྲའི་མན་ངག་བཞུགས། །
༄༅། ། བླ་མ་དམ་པ་རྣམས་ལ་ཕྱག་འཚལ་ལོ། ། ནམ་མཁའ་ལྡིང་བསྒོམ་པར་འདོད་པའི་རྣལ་འབྱོར་པས་སྟན་བདེ་བ་ལ་འདུག་སྟེ། དཀོན་མཆོག་གསུམ་སྐྱབས་སུ་འགྲོ་བ་དང་། བྱང་ཆུབ་ཀྱི་སེམས་ཡུན་རིང་དུ་བསྒོམ། དེའི་སྐད་ཅིག་ལ་བདག་ཉིད་ནམ་མཁའ་ལྡིང་གི་རྒྱལ་པོ་སྦྲུལ་གྱི་སྟེང་¡¡ÃÃདུ་(¡¡¶¶ཞ¡¡ན་ཞབས་ཕྱེད་དཀྲུང་དུ་)བཞུགས་པ། པུས་མོ་མན་ཆད་སའི་རང་བཞིན་སེར་པོ། བརླ་ཆུའི་རང་བཞིན་དཀར་པོ། ལྟོ་བ་མེའི་རང་བཞིན་དམར་པོ། མགོ་བོ་རླུང་གི་རང་བཞིན་སྔོན་པོ། སྤྱི་བོ་དང་གཤོག་པ་ནམ་མཁའི་རང་བཞིན་ཁ་དོག་སྣ་ཚོགས་པ། རྒྱབ་དང་དཔུང་པ་ལ་སྤྲིན་ཁ་དོག་སྣ་ཚོགས་ཀྱིས་བརྒྱན་པ། ཀླུའི་རྒྱལ་པོའི་སྤྱི་གཙུག་ནས་ནོར་བུ་རིན་པོ་ཆེ་ཕྲོགས་ནས། གཡས་ཕྱོགས་ཀྱི་ནམ་མཁའ་ལ་བཞག་སྟེ་སེམས་ཅན་ལ་དགོས་འདོད་ཐམས་ཅད་སྟེར་བ། ཕྱག་གཡས་པས་སྐྱབས་སྦྱིན་གྱི་ཕྱག་རྒྱ་སེམས་ཅན་དབུགས་འབྱིན་པ། གཡོན་པས་ཐུགས་ཀར་སྡིགས་མཛུབ་མཛད་པས་སེམས་ཅན་སྐྲག་པར་མཛད་པ། མགྲིན་པའི་ནང་དུ་རིགས་ལྔའི་ངོ་བོའི་ཁྱུང་། དབུས་སུ་དཀར་པོ། ཤར་དུ་སྔོན་པོ། ལྷོར་སེར་པོ། ནུབ་ཏུ་དམར་པོ། བྱང་དུ་ལྗང་གུ་བསམ། ཨོཾ་པཀྵིཾ་སྭཱ་ཧཱ། ཞེས་པ་ཇི་ལྟར་ནུས་པ་བཟླས་པས། ཀླུའི་རིགས་ཀྱི་ནད་ཀྱིས་མི་ཚུགས་པ་ཡིན་ནོ། ། གཏོར་མ་འབུལ་ན་ཅི་འབྱོར་བ་བཤམས་ལ། ཡི་གེ་གསུམ་གྱི་བྱིན་གྱིས་རླབས་ལ། མདུན་དུ་རང་དང་འདྲ་བའི་བྱ་ཁྱུང་ཞིག་བསམས་ལ། སྔར་གྱི་སྔགས་གསུམ་མམ། ལྔ་ལ་སོགས་པས་ཕུལ་ཏེ༑  འདོད་པའི་དོན་ལ་གསོལ་བ་བཏབ་པ་མི་དམིགས་པར་བསམ་མོ། ། བོང་ང་ཟ་བར་འདོད་ན། སྔོན་དུ་བསྙེན་པ་འབུམ་ཕྲག་ལྔ་སོང་ནས་ལག་པ་གཡས་པའི་མཐིལ་དུ་བོང་ང་བཞག་ལ། མཐེ་བོང་ལ་སོགས་པའི་སོར་མོ་རྣམས་ལ། སྔར་གྱི་སྔགས་ཀྱིས་རིམ་པ་བཞིན་དུ་ཁ་དོག་དཀར་པོ་ལ་སོགས་པ་བཀོད་ལ། ཡི་གེ་རྣམས་ལས་བདུད་རྩིའི་རྒྱུན་བྱུང་སྟེ། བོང་ང་ལ་ཕོག་པས་བདུད་རྩིར་གྱུར་པར་བསམས་ལ་བཟའ་བར་བྱ་སྟེ། རྟག་ཏུ་ཟོས་ན་བཅུད་ལེན་དུའང་འགྱུར་རོ། ། སྦྲུལ་དང་ཁྱི་སྨྱོན་ལ་སོགས་པ་རྣམས་ཀྱི་སོས་བཏབ་པ་ལ་སྔགས་བཟླས་པའི་མཆིལ་མ་བཏབ་པ་དང་། ཡི་གེ་བཀོད་པའི་ལག་པས་བྱབས་པས་དུག་ཐམས་ཅད་ཞི་བར་འགྱུར་རོ། ། རྗེ་བཙུན་ནཱ་རོ་པའི་གདམས་པ། བླ་མ་མལ་གྱོ་ལས་བརྒྱུད་པ། རྗེ་བཙུན་ས་སྐྱ་པའི་གསུང་ངོ་། ། ཨི་ཐི། ། ། །